הקיסר (קלף טארוט)

הקיסר הוא קלף מספר 4 בארקנה הגדולה של קלפי הטארוט.

משמעות הקלף
הקיסר מייצג את דמות האב, אדם בוגר ובעל ניסיון. הוא מייצג אדם מסגרתי, שולט, יציב, משרה ביטחון, עוצמה, הישגים וכוח, אך עם זאת גם יכול להיות נוקשה ושמרני מידי ללא הפגנת רגשות ועם ביקורת והחמרה עצמית. הקלף מציע לאדם להיות אסרטיבי ונחוש על מנת להשיג את מבוקשו.

לפי ארתור אדוארד וייט, קלף הקיסר מסמל בין היתר יציבות, סמכות ורצון. ווייט קיבל את ההתאמה של השחר המוזהב של אסטרולוגיה לארקנה הגדולה, ולכן הקלף נושא סמלים למזל טלה - על כס המלכות יש שני ראשי אילים, והרקע של הקלף צבוע בצבע כתום של מזל טלה.

בחבילת אוסוולד ווירט הקיסר יושב על קוביית אבן. וברוב הגרסאות יש לו על הכס עיט שראשו פונה שמאלה (כך שהוא משלים את המגן של הקיסרית שבחלק מהגרסאות נושאת מגן עם עיט שראשו פונה ימינה). 

יש הגורסים כי קלף הקיסר מייצג את כוח הרצון, את המודעות לכישורים האישיים, ושהוא ביטוי לעוצמה, לנחישות, לשליטה עצמית, להתמדה וללקיחת אחריות. עוד נטען כי הקלף מבטא צורך בביטחון חומרי ויציבות. נאמר גם שקלף הקיסר מייצג את התרבות הפטריאכלית, מייצג את דמות האב, את דמותו של המגן.

קישורים חיצוניים

הערות שוליים 

קלפי טארוט